Annešs Bērings Breivīks

Annešs Bērings Breivīks (, ;Breivik pronouncing his own name dzimis  Oslo, Norvēģijā) ir notiesāts terorists, kas bija vainīgais 2011. gada terorista uzbrukumā Norvēģijā.  viņa izraisītajā valdības ēku sprādzienā Oslo gāja bojā astoņi cilvēki. Vēlāk Breivīks nogalināja vēl 69 cilvēkus, pārsvarā jauniešus, Darba partijas jauniešu nometnē masu apšaudē Ūtejas salā. 2012. gada augustā viņš tika apsūdzēts un notiesāts par masu slepkavībām, sprādziena izraisīšanu ar upuriem un terorismu.The verdict convicts Breivik for violations of the criminal code § 147 (terrorism), § 148 (fatal explosion), and § 233 (murder).Mass killer Anders Breivik sentencing — live text coverage, RAPSInews.com, 24 August 2012

Uzbrukuma dienā Breivīks elektroniski publicēja tekstu krājumu 2083: A European Declaration of Independence, kurā aprakstīja savu antiislāmisko, kā arī pret marksismu un multikulturālismu naidīgo ideoloģiju. Viņa uzskatus bieži raksturo kā nacistiskus, lai gan bez nacismam raksturīgā antisemītisma.

Divas tiesu psihiatru komandas, kuras bija nozīmējusi tiesa, pirms lietas iztiesāšanas novērtēja Breivīka psiholoģisko stāvokli. Pirmajā atskaitē Breivīks tika atzīts par nepieskaitāmu, jo cieš no paranoidālās šizofrēnijas. Otrais psihiatru novērtējums tika veikts pēc sabiedrības kritikas saņemšanas par pirmo novērtējumu. Otrais novērtējums tika publicēts nedēļu pirms tiesas sākuma, tajā tika apgalvots, ka Breivīks ne uzbrukuma veikšanas brīdī, ne novērtējuma izdarīšanas brīdī nebija psihiski slims. Tā vietā viņam tika diagnosticēti narcistiskie personības traucējumi. Viņa tiesas process sākās , un  tas beidzās.

 Oslo apgabala tiesa atzina Breivīku par pieskaitāmu un vainīgu 77 cilvēku slepkavībā. Viņam tika piespriests 21 gads cietumā (maksimāli iespējamais sods Norvēģijā par šādiem pārkāpumiem), tika noteikts, ka cietumā jāpavada vismaz desmit gadi un cietumsods var tikt pagarināts tik ilgi, kamēr Breivīks uzskatāms par draudu sabiedrībai.En modig dom, NRK.no, 24 Aug 2012 Breivīks neatzina tiesas leģitimitāti, tādējādi neakceptējot tās lēmumu. Viņš apgalvo, ka nevar iesniegt apelācijas sūdzību, jo tādējādi viņš atzītu Oslo apgabala tiesas autoritātes leģitimitāti.Breivik: Jeg anker ikke, NRK.no, 24 Aug 2012Lippestad: — Breivik bekrefter at han ikke anker, TV2, 24 August 2012

Cietumā Breivīks regulāri apsūdzējis valsti par smagajiem apstākļiem cietumā, un viņa advokāts norāda, ka viņš ciešot no pašnāvnieciskām domām un lieto antidepresantus. Zināms, ka Breivika rīcībā cietumā ir 30 kvadrātmetru trīskārša kamera, dators bez Interneta, spēļu konsole un divi televizori, ir pieeja laikrakstiem un grāmatām. Breivīka protesti bija vērsti uz turēšanu vieninieka kamerā un viņa korespondences ierobežošanu, līdz tam viņš bija iebildis arī pret aukstu kafiju un neglīto skatu pa logu. 2017. gadā cietumā Breivīks mainīja savu vārdu uz Fjotolfu Hansenu.

2024. gada novembrī viņa otrreiz iesniegtais pirmstermiņa nosacītas atbrīvošanas lūgums, kurā viņš nosauca savus uzbrukumus par "vajadzīgiem", tika noraidīts.https://www.reuters.com/world/europe/norwegian-mass-killer-breivik-seeks-parole-second-time-2024-11-19/ Reuters. Norwegian mass killer Breivik says his attacks were 'necessary' in parole bid Tiesa nolēma, ka viņš nav mainījis savu attieksmi un joprojām ir bīstams sabiedrībai. Tiesas zālē viņš ieradās, izskuvis uz galvas burtu "Z", kas kļuvis par Krievijas agresijas simbolu. Breivīks izteicis atbalstu Krievijas prezidentam kā galvenajam eiropiešu aizstāvim.

 Atsauces 

 Ārējās saites 

 2083 — A European Declaration of Independence  
 Breivīka politisko uzskatu apkopojums 

Kategorija:1979. gadā dzimušie
Kategorija:Norvēģijas cilvēki
Kategorija:Teroristi
Kategorija:Oslo dzimušie